En af Københavns helt store turistattraktioner barrikaderer indgangene og lukker i slutningen af januar.

Det er fristaden Christiania, som skal bruge en uge på at overveje fremtiden, forklarer Allan Lausten, som arbejder på Christianias byggekontor:

»Vi har behov for at lukke Christiania og samle tankerne. Nu har vi haft denne her lovliggørelsesproces, som har varet snart to år, og derfor synes vi, vi har behov for at diskutere, hvad der fungerer, og hvor der er problemer. Det er jo vigtigt for os at styrke vores fællesskab og den måde, Christiania fungerer på«, siger Allan Lausten til DR København.